कक्राझार जिल्लानि गुबुन-गुबुन ब्लक बिपिएफ दोलोनि बानजायनायाव कक्राझारआव उखैहाब सोमावसारनाय हाबाफारि दिन्थिफुङो। 10 नं देबोरगाव बिपिएफ दोलोनि बानजायनायाव बालाजान टिनालिआव, 11 नं बावखुंग्रि ब्लक बिपिएफ दोलोनि बानजायनायाव कक्राझार जिल्लानि जिल्ला बेंगिरिनि मावखुलिनि लांगोनायाव थानाय गथ’सा पार्कआव, सालाकाटि ब्लक बिपिएफनि बानजायनायाव ष्टेसन र’डाव आरो कक्राझार जिल्ला बिपिएफ दोलोनि बानजायनायाव कक्राझार सहराव थानाय मिरु बिपिएफ दोलोनि मावख’आव सोमावसारनाय हाबाफारि मावफुङो। फुंनि 10 रिंगानिफ्राय बेलासिनि 2 रिंगासिम उखैहाब सोमावसारनाय हाबाफारियाव बाहागो लानानै बिपिएफ दोलोनि दैदेनगिरिफोरा बिटिसि बिसायख’थिखौ थाबैनो खुंफुंनो बिसायख’थि आयग आरो गिबि मन्थ्रि सर्बान्द सन’वालनि खाथियाव गोख्रों दाबि दैखांदों। खौरांगिरिनि सिगाङाव बिपिएफ दोलोनि दैदेनगिरिफोरा बुंबावयोदि जेब्लासिम बिसायख’थि आयगआ बिसायख’थिखौ थाबैनो खुंफुंनानै होया अब्लासिम बिपिएफ दोलोआ गुबुन-गुबुन सुबुं खान्थिनि दाराजों गोख्रों सोमावसारगोन होन्नानै हुमखि होदों।